
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 186
                                                             din 23 noiembrie 2017
               privind preluarea unui contract de închiriere și ulterior prelungirea acestuia
   
Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre și referatul de aprobare al Primarului municipiului, în calitate de iniţiator, înregistrat cu nr. 30.135/08.11.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighișoara sub nr. 29.994/08.11.2017, formulată de doamna Alexa Elena, cu referire la preluarea și ulterior prelungirea contractului de închiriere nr. 89/2008, așa cum a fost modificat și completat prin actul adițional nr. 1/2012, având ca obiect terenul ocupat de construcţia – garaj, situat în Municipiul Sighişoara, str. Panseluțelor, f. nr., lot 22, în suprafaţă de 16,50 mp.,  urmare a decesului titularului contractului de închiriere, Alexa Alexandru, soțul;

Având în vedere clauza din contractul de închiriere, a cărui termen va expira la data de 31.12.2017, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere că, în urma preluării şi ulterior prelungirii contractului de închiriere, nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că, prin preluarea şi ulterior prelungirea contractului de închiriere, se aduc venituri suplimentare la bugetul local;
Având în vedere Raportul de specialitate al Direcţiei Administrarea Patrimoniului, înregistrat cu nr. 30.134/08.11.2017, prin care se propune preluarea contractului de închiriere amintit mai sus și ulterior prelungirea acestuia, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;

În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:

Art. 1.  (1) Se aprobă preluarea, începând cu data de 01.12.2017, a contractului de închiriere nr. 89/2008, așa cum a fost modificat și completat prin actul adițional nr. 1/2012, având ca obiect terenul ocupat de construcţia – garaj, situat în Municipiul Sighişoara, str. Panseluțelor, f. nr., lot 22, în suprafaţă de 16,50 mp., de către doamna Alexa Elena, urmare a decesului titularului contractului de închiriere, Alexa Alexandru, soțul.

(2) Chiria va fi cea stabilită prin contractul de închiriere şi va fi indexată cu indicele de inflaţie anual.

(3) Clauzele contractuale din contractul de închiriere nr. 89/2008, așa cum a fost modificat și completat prin actul adițional nr. 1/2012, îşi menţin valabilitatea între Municipiul Sighişoara şi doamna Alexa Elena.

Art. 2. (1) Se aprobă prelungirea, începând cu data de 01.01.2018, a contractului de închiriere nr. 89/2008, așa cum a fost modificat și completat prin actul adițional nr. 1/2012, a cărui preluare se aprobă, potrivit art. 1 din prezenta, de către doamna Alexa Elena, având ca obiect terenul ocupat de construcţia – garaj, situat în Municipiul Sighişoara, str. Panseluțelor, f. nr., lot 22, în suprafaţă de 16,50 mp., a cărui termen va expira la data de 31.12.2017.

(2) Chiria este cea stabilită prin contractul de închiriere şi se va indexa cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare - Direcţia Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel         
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 
  2 ex. Direcția Administrarea Patrimoniului;
  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;

  1 ex. doamna Alexa Elena.
11 ex. 

B.A.
